На основу члана 16[с7] Закона о буџетском систему („Службени гласник РС”, број 99/2016,113/2017,95/2018,31/2019,72/2019,149/2020 и 118/2021),руководилац Одељења за буџет и финансије доноси

**ПЛАН ПОСТУПНОГ УВОЂЕЊА РОДНО ОДГОВОРНОГ БУЏЕТИРАЊА У ПОСТУПАК ПРИПРЕМЕ И ДОНОШЕЊА БУЏЕТА ОПШТИНЕ КЛАДОВО ЗА 2023. ГОДИНУ**

У складу са Чл.16(с7),став 1.Закона о изменама и допунама Закона о буџетском систему( „ Сл. Гласник РС“, број 118/2021), **до** **2024**.године предвиђено је да се заокружи процес постепеног увођења родно одговорног буџетирања за све буџетске кориснике на свим нивоима власти. У складу са тим орган надлежан за буџет јединице локалне самоуправе, у сарадњи са институцијама надлежним за унапређење родне равноправности, **најкасније до 31. марта** текуће године за наредну годину доноси План поступног увођења родно одговорног буџетирања у поступак припреме и доношења буџета општине Кладово.

Родно одговорно буџетирање, односно увођење принципа родне равноправности у буџетски процес, подразумева родну анализу буџета и реструктурирање прихода и расхода са циљем унапређења родне равноправности. **Општина Кладово** посвећена је континуираном подизању квалитета управљања јавним финансијама које ефективно одговарају на потребе локалне заједнице. Родно одговорно буџетирање доприноси побољшању ефективности и транспарентности буџета и омогућава бољи увид у користи које жене и мушкарци имају од буџетских средстава.

Планом поступног увођења родно одговорног буџетирања за кориснике буџетских средстава општине Кладово за 2023. годину (у даљем тексту: План), поступно се уводи родно одговорно буџетирање код директног корисника буџетских средстава општине Кладово: **Општинска управа Кладово,**путем дефинисања родне компоненте, односно родних циљева и индикатора у оквиру **четири програма**.

1. Увођење родно одговорног буџетирања у поступку припреме и доношења буџета за 2023. годину, утврђује се према Плану приказаном следећом табелом:

|  |  |  |
| --- | --- | --- |
| **Редни**  **број** | **НАЗИВ БУЏЕТСКОГ КОРИСНИКА** | **НАЗИВ ПРОГРАМА**  **(број и назив програма у складу са униформном програмском структуром буџета ЈЛС утврђеном у 2023. години)** |
| 1. | Општинска управа Кладово | Програм **1501** – Локални економски развој |
| **Програм** **2003** – Основно образовање и васпитање |
| **Програм** **2004** – Средње образовање и васпитање |
| **Програм** **1301** – Развој спорта и омладине |

Овај план утврђује се као минималан у смислу обухвата буџетских корисника и програма код којих се уводи родна компонента и то тако што ће бити дефинисан најмање један родни циљ у оквиру сваког од Планом опредељених програма било на нивоу програма или програмске активности, уз настојање да се уродњавање примени на оба нивоа. Такође, уз сваки дефинисани родни циљ, обавезно је дефинисање најмање једног родног индикатора – показатеља за праћење постизањаодносног циља програма и/или програмске активности.

Бројеви и називи програма из овог плана, могу се мењати само у смислу усклађивања са одговарајућим бројевима и називима програма сходно списку униформних програма и програмских активности јединица локалне самоуправе утврђених за 2023. годину.

У постављању уродњених циљева и показатеља, буџетски корисник користи релевантне локалне стратешке и планске документе и руководи се приступом родне равноправности садржаним у националним секторским или хоризонталним документима, као што је Национална стратегија за родну равноправност за период од 2021. до 2030. године са Акционим планом за период 2021-2030.

Послови координације активности и подршке увођењу родно одговорног буџетирања спроводе се у оквиру рада радне групе/савета за програмско буџетирање општине.

Сви буџетски корисници подстичу се да у поступку израде програмског буџета кроз програме, програмске активности и пројекте у оквиру својих надлежности, припремају индикаторе/показатеље који се односе на лица тако да они буду разврстани по полу.

Овај план објављује се на интернет страници општине Кладово и доставља свим буџетским корисницима општине Кладово.

У Кладову,

Дана: 25.03.2022.год.

Број: **400-1/2022- 21 -III-02**

Руководилац одељења за буџет и финансије

Антић Андријана

\_